Държавен вестник, бр. 90, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  90
Чл. 11. (1) По време на полагане на нощен 
труд от 22,00 до 06,00 ч. на служителите на МВР 
да се осигурят ободряващи напитки – чай, 
кафе, какао, енергийни и съдържащи кофеин 
напитки, и други. 
(2) Ръководителите на структури по чл. 37 
ЗМВР, директорите на РДГП и директорите 
на РДПБЗН определят поименно със заповед 
служителите на МВР, имащи право на обо-
дряващи напитки, по писмено предложение 
на съответния пряк ръководител.
(3) Ръководителите на структури по чл. 37 
ЗМВР със заповед създават организация за 
осигуряване на ободряващи напитки.
(4) Доставката на ободряващи напитки се 
извършва съгласно изискванията на Закона 
за обществените поръчки и подзаконовите 
актове по прилагането му.
Чл. 12. Ободряващите напитки не могат 
да се компенсират с пари.
Чл. 13. Разходите за осигуряване на без-
платна храна и ободряващи напитки са за 
сметка на бюджета на МВР.
Преходни и заключителни разпоредби
§ 1. Наредбата се издава на основание 
чл. 181, ал. 3 във връзка с ал. 5 от Закона за 
Министерството на вътрешните работи. 
§ 2. Тази наредба отменя Наредба № Iз-1681 
от 2012 г. за определяне на условията и реда 
за осигуряване на безплатна храна за служи-
телите на МВР, работещи при специфични 
условия и рискове за живота и здравето, и на 
ободряващи напитки за служителите на МВР, 
които работят на смени (ДВ, бр. 67 от 2012 г.).
§ 3. До приключването на процедурите 
за възлагане на обществените поръчки за 
доставка на безплатна храна по чл. 8 на дър-
жавните служители на МВР по чл. 2 от тази 
наредба се осигурява левовата равностойност 
на полагащата им се безплатна храна.
§ 4. Наредбата влиза в сила от 1 ноември 
2014 г.
Министър:  
Йордан Бакалов
7454
ИНСТРУКЦИЯ № 8121з-749
от 20 октомври 2014 г.
за реда и организацията за осъществяване на 
дейностите по контрол на пътното движение
Г л а в а  п ъ р в а
ОБЩИ ПОЛОЖЕНИЯ
Чл. 1. С тази инструкция се уреждат редът и 
организацията за осъществяване на дейностите 
по контрол на пътното движение, извърш-
ван чрез проверки за спазване на правилата 
за движение по пътищата, на техническата 
изправност и регистрацията на моторните 
превозни средства, на водачите на моторни 
превозни средства и при пътнотранспортните 
произшествия.
Чл. 2. Дейностите по контрол на пътното 
движение са част от дейността по контрол на 
безопасността на движението по пътищата.
Г л а в а  в т о р а
ОРГАНИЗАЦИЯ НА ДЕЙНОСТИТЕ ПО 
КОНТРОЛ НА ПЪТНОТО ДВИЖЕНИЕ
Раздел I
Задължения на длъжностните лица, осъщест-
вяващи ръководство на дейността по контрол 
на пътното движение
Чл. 3. Директорът на Главна дирекция 
„Охранителна полиция“ (ГДОП), директорът 
и съответният заместник-директор на дирек-
ция „Опазване на обществения ред и контрол 
на пътното движение“ осъществяват общия 
контрол и методическо ръководство на слу-
жителите, имащи задължения по контрол на 
пътното движение (пътен контрол).
Чл. 4. Директорите на Столична дирекция 
на вътрешните работи (СДВР) и областните 
дирекции на Министерството на вътрешните 
работи (ОДМВР), началникът на отдел „Кон-
трол на пътното движение и правоприлагане“ 
и началникът на сектор „Пътен контрол, 
пилотиране и съпровождане“ при дирекция 
„Опазване на обществения ред и контрол на 
пътното движение“ в ГДОП осъществяват 
методическо ръководство и контрол относно 
създадената организация за осъществяване 
на дейността по пътен контрол.
Чл. 5. Заместник-директорът на СДВР и 
началниците на отдели „Охранителна поли-
ция“ при ОДМВР осъществяват ръководство 
и контрол на дейността по пътен контрол за 
съответната територия.
Чл. 6. Началниците на отдел/сектори „Път-
на полиция“ при СДВР и ОДМВР осъщест-
вяват прякото ръководство върху дейността 
по пътен контрол, като:
1. следят и анализират обстановката по 
безопасността на движението на съответната 
територия и предприемат мерки за подобря-
ването є;
2. организират, ръководят и контролират 
изпълнението на дейността от полицейските 
наряди, работещи по пътен контрол, като оп-
ределят маршрутите и точките за контрол, си-
лите, средствата и времето за тяхната дейност;
3. изготвят шестмесечни анализи за със-
тоянието на безопасността на движението, 
които включват:
а) отчет за извършената дейност по контрол 
върху участниците в движението и изпълне-
нието на поставените цели и задачи;
б) средна активност на звената, осъщест-
вяващи пътен контрол на съответната терито-
рия, на база констатирани нарушения, разход 
на време за регулиране и подпомагане на